ՀՀ-ՈՒՄ ԺԱՌԱՆԳԱԿԱՆ ԵՎ ՔԱՂՑԿԵՂԱՅԻՆ ՀԻՎԱՆԴՈՒԹՅՈՒՆՆԵՐԻ ՄՈԼԵԿՈՒԼԱՅԻՆ ԱԽՏՈՐՈ
ՀՀ-ՈՒՄ ԺԱՌԱՆԳԱԿԱՆ ԵՎ ՔԱՂՑԿԵՂԱՅԻՆ ՀԻՎԱ...
ՀՀ-ՈՒՄ ԺԱՌԱՆԳԱԿԱՆ ԵՎ ՔԱՂՑԿԵՂԱՅԻՆ ՀԻՎԱՆԴՈՒԹՅՈՒՆՆԵՐԻ ՄՈԼԵԿՈՒԼԱՅԻՆ ԱԽՏՈՐՈՇՄԱՆ ԿԵՆՏՐ ...
040.0606.280999
28 սեպտեմբերի 1999 թվականի թիվ 606
ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆՈՒՄ ԺԱՌԱՆԳԱԿԱՆ ԵՎ ՔԱՂՑԿԵՂԱՅԻՆ ՀԻՎԱՆԴՈՒԹՅՈՒՆՆԵՐԻ ՄՈԼԵԿՈՒԼԱՅԻՆ ԱԽՏՈՐՈՇՄԱՆ ԿԵՆՏՐՈՆ ՍՏԵՂԾԵԼՈՒ ՄԱՍԻՆ
Հաշվի առնելով Հայաստանի Հանրապետությունում ժառանգական և քաղցկեղային հիվանդությունների մոլեկուլային ախտորոշման բնագավառում գիտական հիմնարար հետազոտությունների արդյունքների ներդրման անհրաժեշտությունը և կանխարգելիչ բուժական միջոցառումների անցկացման հույժ կարևորությունը` Հայաստանի Հանրապետության կառավարությունը որոշում է.
1. Հայաստանի Հանրապետության գիտությունների ազգային ակադեմիայի համակարգում ստեղծել ժառանգական և քաղցկեղային հիվանդությունների մոլեկուլային ախտորոշման կենտրոն` հիմնարկի կարգավիճակով:
2. Ընդունել սփյուռքահայ բարերարների և «Գալուստ Գյուլբենկյան» հիմնադրամի առաջարկությունները կենտրոնին համապատասխան շենք և սարքավորումներ տրամադրելու վերաբերյալ:
3. Հայաստանի Հանրապետության գիտությունների ազգային ակադեմիային` մեկամսյա ժամկետում`
ա) սփյուռքահայ բարերար Կարպիս Ջրբաշյանի, «Գալուստ Գյուլբենկյան» հիմնադրամի և Հայաստանի Հանրապետության գիտությունների ազգային ակադեմիայի միջոցներով նշված կենտրոնն ապահովել անհրաժեշտ տեխնիկական սարքերով և գրասենյակային գույքով.
բ) Հայաստանի Հանրապետության առողջապահության նախարարության հետ համատեղ հաստատել ժառանգական և քաղցկեղային հիվանդությունների մոլեկուլային ախտորոշման կենտրոնի կանոնադրությունը, ինչպես նաև նշված հիվանդությունների մոլեկուլային ախտորոշման բնագավառում հիմնարար գիտական հետազոտությունների ու կանխարգելիչ միջոցառումների ծրագիրը: